**Durerea Amintirii**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai simt în ochii-mi, uneori durerea,

Căci stăvilare pus-am lacrimilor toate,

Ce-mi mai împodobeau cândva obrazul,

Acum sunt moarte, toate moarte.

O simt înțepător până în suflet,

Și mai ales în zile de visare,

M-atacă lupi, din amintiri, sălbatici

Să-mi sfâșie și ultima sfidare,

O simt, ca pe un braț în umăr,

Trăiesc cu ea, aproape masochist,

O, câte aș putea să îti enumăr,

Despre durere, sau despre a fi trist.

Mă bandajez, mințind că îmi e bine,

Și le zâmbesc la toți, înșelător

Căci din bandajele murdare, pline,

Îmi picură, în urma mea pe drum, suspine.

Îti este bine, poate-mi este bine,

Așa dorește, soarta mea bolnavă,

Ca vocea amintirilor de tine,

Să bântuie prin sufletu-mi , epavă!